87 फीसदी बच्चों को शब्द ज्ञान नहीं 42 फीसदी को नहीं आता भाग देना
शिक्षा गुणवत्ता वर्ष के बीच आई इस रिपोर्ट से शिक्षा विभाग भी चिंतित
भास्कर न्यूज | धमतरी
प्रथम संस्था की रिपोर्ट में तीसरी से 5वीं तक के 87 फीसदी बच्चों को शब्द ज्ञान नहीं होने का खुलासा हुआ है। गणित ज्ञान की स्थिति और भी खराब है। अधिकांश बच्चों को जोड़ना, घटना, भाग देना नहीं आता। शिक्षा गुणवत्ता वर्ष के बीच आई इस रिपोर्ट ने शिक्षा विभाग को भी चिंता में डाल दिया है। शहरी व ग्रामीण दोनों क्षेत्रों के सरकारी स्कूलों का यही हाल है। पालक इसका कारण शिक्षकों की लापरवाही को बता रहे हैं।
मिडिल स्कूलों के बच्चों की हालत भी ठीक नहीं है। 6वीं से 8वीं तक के अनेक बच्चों को 10 तक पहाड़ा भी नहीं आता। इसका खुलासा शिक्षा विभाग के अधिकारियों की जांच में भी हो चुका है। मुंबई की प्रथम संस्था ने सितंबर- अक्टूबर 2016 में जिले के प्रायमरी स्कूलों के बच्चों के शैक्षणिक स्तर की पड़ताल की थी। इस दौरान घर-घर जाकर 51 हजार बच्चों से टीम के सदस्यों ने सवाल पूछे थे और बच्चों से एक फार्मेट भी भराया गया था। इस आंकलन में अधिकांश बच्चे कमजोर मिले थे।
पालकों का कहना- शिक्षक हो रहे लापरवाह
पालक किशोर साहू, महेश ध्रुव, दिनेश रजक, जनकराम देवांगन आदि ने कहा कि पहले बच्चे स्कूल से गायब मिलते थे, अब शिक्षक स्कूल से गायब हो रहे हैं। सरकारी स्कूलों में पढ़ाई का स्तर गिरा है। शिक्षक यदि जवाबदारी के साथ बच्चों को पढ़ाएं, तो अवश्य स्तर सुधरेगा। अधिकारी निरीक्षण कर सुधार लाने का प्रयास कर रहे हैं, पर अधिकांश शिक्षक जवाबदारी नहीं समझ रहे।
बच्चों के ज्ञान का विषयवार प्रतिशत
विषय बच्चों का प्रतिशत
अक्षर ज्ञान 07
शब्द ज्ञान 13
कहानी 53
0-9 अंक ज्ञान 07
भाग 42
घटाना 34
ग्रेडिंग का इंतजार
संस्था की रिपोर्ट आई है और बच्चों की ग्रेडिंग का इंतजार कर रहे हैं। फिर भी भाषा और गणित को लेकर विभागीय स्तर पर तैयारी कर रहे हैं। परीक्षा के बाद इस पर अमल शुरू हो जाएगा। फिलहाल भाषा ज्ञान को लेकर स्कूलों में रेडियो देने की योजना है, साथ ही छोटी व सरल कहानियों की कुछ किताबें भी देंगे। पीकेएस बघेल, डीईओ धमतरी
प्रथम संस्था ने अक्टूबर-नवंबर में घर-घर जाकर बच्चों के स्तर को परखा था।
hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva bho_Deva mag_Deva awa_Deva hin_Deva hne_Deva hin_Deva hin_Deva